CELEX: 62007CN0572
Language: da
Date: 2007-12-24 00:00:00
Title: Sag C-572/07: Anmodning om præjudiciel afgørelse indgivet af Krajský soud, Ústí nad Labem (Den Tjekkiske Republik) den 24. december 2007 — RLRE Tellmer Property s.r.o. mod Finanční ředitelství, Ústí nad Labem

29.3.2008   
            
            
               DA
            
            
               Den Europæiske Unions Tidende
            
            
               C 79/14
            
         Anmodning om præjudiciel afgørelse indgivet af Krajský soud, Ústí nad Labem (Den Tjekkiske Republik) den 24. december 2007 — RLRE Tellmer Property s.r.o. mod Finanční ředitelství, Ústí nad Labem
   (Sag C-572/07)
   (2008/C 79/25)
   Processprog: tjekkisk
   Den forelæggende ret
   Krajský soud i Ústí nad Labem
   Parter i hovedsagen
   
      Sagsøger: RLRE Tellmer Property s.r.o.
   
      Sagsøgt: Finanční ředitelství, Ústí nad Labem
   Præjudicielle spørgsmål
   
               1)
            
            
               Skal artikel 6 (levering af tjenesteydelser) og artikel 13 (afgiftsfritagelse) i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (1) skal fortolkes således, at udlejning af en lejlighed (eventuelt af et lokale, som ikke anvendes til beboelse), på den ene side, og den hermed forbundne rengøring af fællesarealer, på den anden side, skal anses for selvstændige transaktioner, som beskattes særskilt?
            
         
               2)
            
            
               Såfremt første spørgsmål besvares benægtende, hvilket Krajský soud i Ústí nad Labem forventer, anser retten det for nødvendigt at spørge Domstolen, hvorvidt direktivets artikel 13, punkt B, litra b): 1) kræver, 2) udelukker eller 3) overlader det til medlemsstaten at bestemme, at betaling for rengøring af fællesarealer i en udlejningsejendom pålægges merværdiafgift?
            
         
      (1)  EFT 1977 L 145, s. 1.